Күсмә тормош торлағында һандыҡ һәм уның аҫтына ҡуйыла торған урын-аяҡ булған , улар һырлап яһалған ябай геометрик һүрәт менән биҙәлгән һәм ғәҙәттә 2 — 3 төҫкә буялған . Һауыт-һабанан аҙыҡ-түлек әҙерләү һәм уны һаҡлау өсөн тәпән , батман , силәк , күнәк , көбө һ.б. төрлө ҙурлыҡтағы һауыттар ҡулланылған , уларҙы ябай һәм бер төрлө формалы , ныҡлы итеп эшләгәндәр , шымартҡандар , биҙәк һалмағандар йәки ситенә бер генә рәт һырлап ябай биҙәк ( мәҫ . , шыршы формаһында ) яһағандар .